HANA โบรกคาดกำไรปี 64 โต 22% แตะ 2.33 พันลบ. แนะซื้อเป้า 93 บาท
HANA โบรกคาดกำไรปี 64 โต 22% แตะ 2.33 พันลบ. ปี 65 เด่นต่อเนื่องทะลุ 2.95 พันลบ. แนะซื้อเป้า 93 บาท
HANA โบรกคาดกำไรปี 64 โต 22% แตะ 2.33 พันลบ. ปี 65 เด่นต่อเนื่องทะลุ 2.95 พันลบ. แนะซื้อเป้า 93 บาท
27 ม.ค. 2565

บล.โนมูระ พัฒนสิน ระบุในบทวิเคราะห์วันนี้ (27 ม.ค.2565) ว่า  บริษัท ฮานา ไมโครอิเล็คโทรนิคส จำกัด (มหาชน) หรือ HANA แนะนำซื้อ เป้าหมาย 93.00 บาท ประเมินกำไรปกติ ไตรมาส 4/2564 ที่ 728 ลบ. (โต 62% เทียบช่วงเดียวกันของปีก่อน, โต 4% เทียบไตรมาสก่อนหน้า) โดยเพิ่ม เทียบไตรมาสก่อนหน้า จากสถานการณ์โควิดในอยุธยาคลี่คลายและกลับมาทำงานได้ เพิ่ม เทียบช่วงเดียวกันของปีก่อนจาก โรงงานลำพูนยัง ได้ผลดีจาก economy of scale รวมถึงความต้องการชิพจากอุตสาหกรรมรถยนต์ และเทเลคอมยังแข็งแกร่ง
โดยคาดกำไรสุทธิปี 2564 โต 22% เทียบช่วงเดียวกันของปีก่อนที่ 2,330 ลบ. และปี 2565 โต 27% เทียบช่วงเดียวกันของปีก่อนที่ 2,957 ลบ. โดยมีปัจจัยหนุนคือ 1) การเติบโตของกลุ่ม EV car ในทุกภูมิภาคทั่วโลก 2) ภาวะความต้องการ เติบโตของสินค้าเซมิคอนดักเตอร์ที่ยังดีมาก 3) แนวโน้มการพัฒนาสินค้าใหม่ Silicon Carbine Semiconductor 4) การเติบโตของโรงงานในจีนตาม การขยายตัวของฐานการผลิตสินค้าอิเลิคทรอนิคส์ในจีน
ด้าน Valuation: มองราคาหุ้นปรับฐานลงมา 15% ตั้งต้นปีถึงปัจจุบัน เป็นจุดน่าซื้อกลับรอบใหม่ โดยปัจจุบันซื้อขายบน PER 22F ที่ 20 เท่า และสัญญาณบาทระยะกลาง ยังอ่อนค่า จากแนวโน้มดอกเบี้ยสหรัฐขาขึ้น